У Вікіпедыі ёсць артыкулы пра іншых людзей з імем Петра.

**Пе́тра Кві́тава** (чэшск.: Petra Kvitová; нар. 8 сакавіка 1990(1990-03-08)[…], Bílovec[d]) — чэшская прафесійная тэнісістка; пераможца двух турніраў Вялікага шлема ў адзіночным разрадзе (Уімблдан-2011, 2014) і Выніковага WTA Тура (2011); фіналістка аднаго турніру Вялікага шлема ў адзіночным разрадзе (Адкрыты чэмпіянат Аўстраліі-2019); пераможца 31 турніру WTA ў адзіночным разрадзе; шасціразовая ўладальніца Кубка Федэрацыі (2011, 2012, 2014—2016, 2018) і аднаразовая Кубка Хопмана (2012) ў складзе нацыянальнай зборнай Чэхіі; бронзавы прызёр Алімпійскіх гульняў 2016 года ў адзіночным разрадзе; былая другая ракетка свету ў адзіночным разрадзе; пятая тэнісістка ў гісторыі па заробленых прызавых.

Агульная інфармацыя
-------------------

Петра — адна з трох дзяцей Іржы і Паўлы Квітавай; яе братоў клічуць Іржы і Лібар. І бацька, і браты гуляюць у тэніс на аматарскім узроўні.

Любіць гуляць за задняй лініяй. Найлепшымі ўдарамі лічыць бэкхэнд і падачу. Улюбёны турнір — Уімблдан. Кумірам у свеце тэніса ў дзяцінстве была Марціна Наўрацілава, якая, як і Петра, гуляла левай рукой.

Трэніруецца ў адным тэнісным клубе з Томашам Бердыхам і Луцыяй Шафаржавай.

Асабістае жыццё
Квітава была ў адносінах з чэшскім тэнісістам Адамам Паўлашакам, а пазней з Радэкам Штэпанекам. У чэрвені 2014 года яна пачала сустракацца з чэшскім хакеістам Радэкам Мідлам. У снежні 2015 года было абвешчана пра іх заручыны, аднак у маі 2016 года пара разыйшлася.

### Інцыдэнт з нападам грабежніка

20 снежня 2016 года ў кватэру Квітавай у Просцееве, у якой яна ў той момант знаходзілася, пранік грабежнік, якія прадставіўся супрацоўнікам камунальных службаў. Нападнік прыставіў нож да горла спартсменкі і ў ходзе барацьбы параніў яе левую руку, пашкодзіўшы сухажыллі на ўсіх пяці пальцах, а таксама два нервы. Петры зрабілі аперацыю, якая доўжылася каля чатырох гадзін і існавала вялікая рызыка, што атрыманая траўма заміне ёй працягнуць кар’еру. Аперацыя прайшла паспяхова і прагназавалася, што аднаўленне зойме каля шасці месяцаў. Квітава пачала трэніроўкі ўжо ў сакавіку 2017 года, а ў маі змагла аднавіць кар’еру. Мужчына, які нападаў на тэнісістку, быў знойдзены ў 2018 годзе і праз год быў асуджаны да васьмі гадоў пазбаўлення волі, а на пачатку 2020 года яму павялічылі тэрмін да 11 гадоў.

Крыніцы
-------

1. 1 2 3 4 5 6 7  WTA website<a href='https://wikidata.org/wiki/Track:Q14580067'></a>
2. 1 2 3 4  Czech National Authority Database Праверана 23 лістапада 2019.<a href='https://wikidata.org/wiki/Track:Q13550863'></a>
3. ↑  Olympedia — 2006. Праверана 3 жніўня 2021.<a href='https://wikidata.org/wiki/Track:Q95606922'></a>
4. ↑  Career Prize Money Leaders (англ.). *WTA Tennis*. Архівавана з першакрыніцы 6 November 2019. Праверана 4 August 2019.
5. 1 2  Петры град. Как ножевое ранение закалило чемпионку Уимблдона (руск.). Архівавана з першакрыніцы 20 чэрвеня 2021. Праверана 17 жніўня 2020.
6. ↑  На Квитову напали с ножом в ее квартире. Как так? (руск.). Архівавана з першакрыніцы 17 красавіка 2021. Праверана 17 жніўня 2020.
7. ↑  Ножом по сердцу. Как Квитова возродила карьеру (руск.)
8. ↑  Напавший на Петру Квитову мужчина приговорен к 11 годам тюрьмы Петры град. (руск.). Архівавана з першакрыніцы 4 жніўня 2020. Праверана 17 жніўня 2020.

Спасылкі
--------

|  |  |
| --- | --- |
| commons: | Петра Квітава на Вікісховішчы |

* Афіцыйны сайт (англ.) (чэшск.)
* Профіль на сайце WTA Tour (англ.)
* Профіль на сайце ITF (англ.)
* Профіль на сайце Кубка Федэрацыі (англ.)


|  |  |  |
| --- | --- | --- |
| Папярэднік**Мелані Удэн** | **Навічок года WTA**2010 | Пераемнік**Ірына-Камелія Бегу** |

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Instagram |
| Тэматычныя сайты | ITF · ITF · Olympedia · Olympic Channel · МАК · Алімпійскі камітэт Чэхіі · Уімблдан · Česko-Slovenská filmová databáze |
| Слоўнікі і энцыклапедыі | Вялікая нарвежская · Munzinger |
| Нарматыўны кантроль | GND: 1255006552 · GTAA: 228907 · ISNI: 0000 0001 3877 8836 · NKC: jx20111006012 · VIAF: 187001560 |